# Sistemos žurnalų žiūryklės vadovas

## Įžanga

Sistemos žurnalų žiūryklė yra grafinė, meniu valdoma programa, leidžianti jums žiūrėti ir monitoruoti sistemos žurnalus. Sistemos žurnalų žiūryklė pateikiama su keletu funkcijų, leidžiančių tvarkyti žurnalus, įskaitant žurnalų monitorių ir žurnalų statistikos rodymo priemonę.

Jei esate naujas sistemos administratorius, Sistemos žurnalų žiūryklė yra galingas įrankis, kadangi joje žurnalų peržiūra yra patogesnė nei tekstiniame žurnalo faile. Ši programa irgi naudinga labiau patyrusiems administratoriams, kadangi ji padeda nuolat stebėti esminius žurnalus.

Sistemos failų žiūryklė pravarti tik tiems, kas turi prieigą prie sistemos žurnalų failų – tam reikia administratoriaus teisių.

## Darbo pradžia

Sistemos žurnalų žiūryklę galite paleisti šiais būdais:

Programų meniu

- Pasirinkite Sistemos įrankiai Sistemos žurnalų žiūryklė.

Komandinė eilutė

- Surinkite `mate-system-log`, tada spustelėkite Įvesti.

Įjungus Sistemos žurnalų žiūryklę, rodomas toks langas.

### Sistemos žurnalų žiūryklės langas

Rodomas Sistemos žurnalų žiūryklės pagrindinis langas. Jame yra meniu juosta, rodymo sritis, slinkimo juostos ir būsenos juosta.

Pirmą kartą paleidus Sistemos žurnalų žiūryklę, rodoma keletas numatytųjų žurnalų failų (pavyzdžiui `/var/log/messages`). Atverti žurnalai rodomi kairėje programos lango pusėje. Iš šio sąrašo pasirinktas žurnalas rodomas pagrindinėje programos lango dalyje.

Numatytuoju atveju, Sistemos žurnalų žiūryklė stebi kiekvieną atvertą žurnalą, ir kiekvienas pakeitimas automatiškai atsiranda pagrindiniame lange. Daugiau informacijos – syslog-monitor.

## Naudojimas

### Peržiūrėti žurnalą

Kad peržiūrėtumėte žurnalą, pasirinkite Failas Atverti. Atverti žurnalą dialoge pasirinkite pageidaujamą žurnalą, tada spauskite Atverti. Naudokite slinkimo juostas slinkimui per žurnalą.

Galite atsidaryti kiek tik norite žurnalų. Sistemos žurnalų žiūryklė rodo vieną žurnalą vienu metu Sistemos žurnalų žiūryklės lange. Atverti žurnalai būna surašyti kairėje programos lango pusėje. Iš šio sąrašo pasirinktas žurnalas rodomas pagrindinėje programos lango dalyje. Kad matytumėte kitą jau Sistemos žurnalų žiūryklės atvertą žurnalą, pasirinkite jį iš sąrašo.

Atkreipkite dėmesį, kad Sistemos žurnalų žiūryklė taip pat leidžia atverti ir suglaudintus žurnalus (kurių failų pavadinimai baigiasi .gz).

### Kopijuoti žurnalo eilutes į iškarpinę

Tiesiog pažymėkite žurnalo eilutes pagrindinėje lango dalyje, kad jas nukopijuotumėte į iškarpinę ir meniu pasirinkite Taisa Kopijuoti. Jeigu norite į iškarpinę nuokopijuoti visą žurnalą, pasirinkite jį visą meniu: Taisa Pažymėti visąir tada pasirinkite Taisa Kopijuoti.

### Šoninės juostos paslėpimas

Norėdami paslėpti šoninę juostą kairėje, kurioje yra žurnalų sąrašas ir kalendorius, tiesiog pasirinkite meniu Rodymas Šoninis polangis.

### Žurnalų stebėjimas

Žurnalų stebėjimui galite naudoti Sistemos žurnalų žiūryklę. Numatytuoju atveju, visi Sistemos žurnalų žiūryklėje atvertų žurnalų pakeitimai yra stebimi. Jeigu Sistemos žurnalų žiūryklės stebimame žurnale atsiranda naujų eilučių, žurnalo pavadinimas sąraše paryškinamas. Jeigu toks žurnalas būna rodomas pagrindinėje lango dalyje – naujos eilutės automatiškai atsiranda žurnalo apačioje, o po 5 sekundžių žurnalo pavadinimas sąraše atsistato į normalų.

### Žurnalų informacijos peržiūra

Žurnalo informacija įprastai rodoma būsenos juostoje, įskaitant:

- žurnalo eilučių skaičių;

- žurnalo dydį baitais;

- paskutinę žurnalo keitimo datą.

Būsenos juosta įjungiama arba paslepiama naudojant meniu pasirinktį Rodymas Būsenos juosta.

### Žurnalo užvėrimas

Žurnalo užvėrimui pasirinkite Failas Užverti.

### Sistemos žurnalų žiūryklės uždarymas

Kad išjungtumėte Sistemos žurnalų žiūryklę, meniu spauskite Failas Išeiti.